**ELŐTERJESZTÉS**

**Körmend Város Önkormányzata Képviselő-testülete 2024. február 1-i ülésére**

**Tárgy:** Körmendi Híradó című újság kiadása

Tisztelt Képviselő-testület!

A Körmendi Híradó című újság kiadására az Önkormányzat lefolytatta a pályázati eljárást.

A pályázati eljárás során 3 ajánlat érkezett, amelyet csatolunk. Megjegyezzük, hogy láthatóan a terjesztés a legnehezebb feladat a kiadás során, alig találni terjesztő cégeket, és a három ajánlat közül egyedül a Szuperinfo Magyarország Média Kiadói Kft. tudott terjesztési szerződést csatolni az ajánlatához (egy másik ajánlattevő nem maga végzi a terjesztést, egy másik ajánlattevő pedig csak az ajánlat elnyerése esetére tudná biztosítani a terjesztés biztonságát igazoló nyilatkozatokat, adatokat, vállalásokat).

A legjobb ajánlatot a Szuperinfo Magyarország Média Kiadói Kft. tette, a vállalási ár 695.000 Ft + ÁFA/megjelenés.

Kérem a Testületet, hogy hozza meg a döntését.

**HATÁROZATI JAVASLAT**

Körmend Város Önkormányzata Képviselő-testülete a Körmendi Híradó című városi újság kiadása tárgyában beérkezett pályázatokat megismerve úgy dönt, hogy a Körmendi Híradó című városi újság kiadására a Szuperinfo Magyarország Média Kiadói Kft. ajánlatát fogadja el a legkedvezőbb ajánlatnak, és felhatalmazza a polgármestert, hogy megkösse a Vállalkozási szerződést a Szuperinfo Magyarország Média Kiadói Kft-vel a városi újság kiadása tárgyában, a lefolytatott pályázati eljárás alapján.

**Bebes István**

**polgármester**